Komisijas atzinums atbilstīgi EK Līguma 251. panta 2. punkta trešās daļas c) apakšpunktam, par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes regula par starptautisko dzelzceļa pārvadājumu pasažieru tiesībām un pienākumiem ar ko groza Komisijas priekšlikumu atbilstīgi EK līguma 250. panta 2. punktam /* COM/2007/0079 galīgā redakcija - COD 2004/0049 */





[pic] | EIROPAS KOPIENU KOMISIJA | Briselē, 22.2.2007 COM(2007) 79 galīgā redakcija 2004/0049 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam, par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULA par starptautisko dzelzceļa pārvadājumu pasažieru tiesībām un pienākumiem AR KO GROZA KOMISIJAS PRIEKŠLIKUMUatbilstīgi EK līguma 250. panta 2. punktam 2004/0049 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam, par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULA par starptautisko dzelzceļa pārvadājumu pasažieru tiesībām un pienākumiem (Teksts ar EEA nozīmi) IEVADS EK Līguma 251. panta 2. punkta trešās daļas c) punktā noteikts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmākais ir Komisijas atzinums par Parlamenta ierosinātajiem grozījumiem. Vispārēja informācija Datums, kad priekšlikums nosūtīts Eiropas Parlamentam un Padomei (dokuments COM(2004) 143, galīgā redakcija — C6-311/2006 - 2004/0049(COD)) | 2004. gada 4. marts | Eiropas Ekonomikas un sociālo lietu komitejas atzinuma datums | 2005. gada 9. februāris | Eiropas Parlamenta atzinuma datums, pirmais lasījums A6 – 0123/2005 | 2005. gada 28. septembris | Kopējās nostājas pieņemšanas datums | 2006. gada 24. jūlijs | Eiropas Parlamenta atzinuma datums, otrais lasījums A6 – 0479/2006 | 2007. gada 18. janvāris | KOMISIJAS PRIEKŠLIKUMA MĒRĶIS Priekšlikums Eiropas Parlamenta un Padomes Regulai par starptautisko dzelzceļa pārvadājumu pasažieru tiesībām un pienākumiem ir viens no četriem pasākumiem, kas ierosināti 2004. gadā saistībā ar trešo dzelzceļa tiesību aktu kopumu, kopā ar priekšlikumiem par sertificēšanas sistēmu vilcienu vadītājiem, par dzelzceļa kravu pārvadāšanas pakalpojumu kvalitāti un par tirgus atvēršanu starptautisko dzelzceļa pārvadājumu pasažieru pārvadāšanas pakalpojumiem. Starptautisko dzelzceļa pārvadājumu pasažieru tiesības atbilst idejām, kas izklāstītas Komisijas ziņojumā „Pasažieru tiesību nostiprināšana Eiropas Savienībā” [1] . Ar regulu tiek ieviesti noteikumi par pasažieru tiesībām, ko jau piemēro aviācijas nozarē. Regulā ir izklāstīti noteikumi par obligātajām prasībām attiecībā uz informāciju, kas jāsniedz pasažieriem pirms brauciena, brauciena laikā un pēc brauciena; par dzelzceļa uzņēmumu atbildību negadījumu gadījumā; par kompensēšanu un ad-hoc palīdzību pakalpojumu kavēšanās vai atcelšanas gadījumā; par nosacījumiem, ar kādiem piedāvā palīdzību personām ar ierobežotām pārvietošanās spējām. Turklāt regula uzliek par pienākumu paredzēt sūdzību izskatīšanas mehānismu un tiesību aizsardzības iestāžu obligātu izveidošanu. Komisijas atzinums par Eiropas Parlamenta pieņemtajiem grozījumiem Parlaments kopējā nostājā ir izdarījis atsevišķas izmaiņas, kuras lielākoties ir pieņemamas, jo ar tām tiek atbalstīta Komisijas priekšlikumā paredzētā pieeja un mazinātas Komisijas bažas saistībā ar stacijas priekšnieku un dzelzceļa uzņēmumu pavisam mazajām saistībām darīt pieejamu palīdzību personām ar ierobežotām pārvietošanās spējām. Tomēr Komisija saprot, ka jautājums par regulas darbības jomu (galvenokārt starptautisko dzelzceļa pārvadājumu pakalpojumi, ko vēlas noteikt Padome, vai visu ES dzelzceļa pārvadājumu pasažieru pārvadāšanas, arī valsts, pakalpojumi, kurus prasa noteikt Eiropas Parlaments) joprojām ir klupšanas akmens, tas jāatrisina pirms regulas galīgās redakcijas pieņemšanas. Neskatoties uz to, ka Komisija atbalsta plašas darbības jomas noteikšanu, kas būtu izdevīgi lielam skaitam pasažieru, tā ir gatava piedāvāt visu iespējamo palīdzību, lai rastu rezultatīvu kompromisu. Tādējādi Komisija atbalsta visus Eiropas Parlamenta grozījumus, izņemot divus. Tā tomēr noraida 44. grozījumu, ar ko šajā tiesību aktā tiktu noteikts juridisks pienākums dzelzceļa operatoriem un stacijas priekšniekiem darīt stacijas un vilcienus pieejamus personām ar ierobežotām pārvietošanās spējām. Turklāt Komisija noraida to 59. un 69. grozījuma daļu, ar ko dzelzceļa uzņēmumiem tiek piedāvāta iespēja pieprasīt maksu par ratiņkrēslu vai bērnu ratiņu pārvadāšanu no pasažieriem, kam šāds aprīkojums vajadzīgs, lai varētu pārvietoties. Grozījumi attiecībā uz darbības jomu (1., 2., 3., 4., 5., 6., daļa no 8., 9., 10., 11., 13., 14., 17., 18., 19., 20., 21., 22., 23., 27., 28., 29., 58., 59. un 69.): Komisija ir gatava piekrist grozījumiem par darbība jomas paplašināšanu, ietverot valsts pakalpojumus, vai visiem kompromisiem, kas šajā jautājumā tiek rasti kopā ar dalībvalstīm. Komisijai nav nekādu iebildumu attiecībā uz prasību pārvadāt divriteņus un sporta aprīkojumu par maksu. Grozījumi attiecībā uz atbildību (daļa no 8., 32., 34., 35., 50., 60., 63., un 64.): Komisija atbalsta prasību noteikt neierobežotu atbildību dzelzceļa uzņēmumu vainas vai nolaidības gadījumā, savukārt Padomes kopējā nostāja, kuras pamatā ir COTIF/CIV , ir atļaut noteikt valsts ierobežojumus. Noteikuma par vienīgo sarunu partneri formulējums ir jāprecizē, jo šķiet, ka, neskatoties uz paša Eiropas Parlamenta pamatojumu, tas ierobežo pasažieru tiesības pieprasīt atlīdzību par zaudējumiem. Grozījumi attiecībā uz personu ar ierobežotām pārvietošanās spējām tiesībām (7., 25., 42., 43., 44., 45., 46., 47., 48., 49. un 66.): Komisija atzinīgi vērtē jo īpaši lielāku pienākumu noteikšanu stacijas priekšniekiem stacijās, kurās nav darbinieku. Grozījumi attiecībā uz kompensēšanu un palīdzību kavēšanās gadījumā (24., 36., 37., 38., 39., 40., 4.1 un 54.): Komisija atbalsta Eiropas Parlamenta prasības izdarīt precizējumus jo īpaši par biļetēm, kas ierobežotā laikposmā dod neierobežotas piekļuves tiesības maršrutiem vai tīkliem („sezonas biļetes”). Grozījumi attiecībā uz informēšanu & biļešu pārdošanu, kvalitāti un tiesību aizsardzību (12., 16., 26., 30., 31., 55., 56., 61. un 68.): Komisija atbalsta šos grozījumus un jo īpaši atzinīgi vērtē Eiropas Parlamenta atbalstu attiecībā uz pakalpojumu kvalitātes pārraudzību. Grozījumi attiecībā uz komitejas procedūru (15. un 57.). Ar šiem grozījumiem komitejas procedūras noteikumi tiek saskaņoti ar Padomes 2006. gada 17. jūlija Lēmumu 2006/512/EK. SECINĀJUMS Saskaņā ar EK Līguma 250. panta 2. punktu Komisija atbilstīgi iepriekš minētajam groza savu priekšlikumu. [1] Komisijas ziņojums Eiropas Parlamentam un Padomei „Pasažieru tiesību nostiprināšana Eiropas Savienībā”, COM(2005) 46 galīgā redakcija, 16.2.2005.